text: সৌন্দর্য্য ছড়াচ্ছে অত্যাধুনিক দৃষ্টিনন্দন সড়কবাতি | আজকের রাজশাহী
  Home রাজশাহী সৌন্দর্য্য ছড়াচ্ছে অত্যাধুনিক দৃষ্টিনন্দন সড়কবাতি
  সৌন্দর্য্য ছড়াচ্ছে অত্যাধুনিক দৃষ্টিনন্দন সড়কবাতি
  অনলাইন ডেস্কঃ বাংলাদেশ আওয়ামী লীগের সভাপতিমন্ডলীর সদস্য ও রাজশাহী সিটি কর্পোরেশনের মেয়র এ.এইচ.এম খায়রুজ্জামান লিটনের নেতৃত্বে পরিকল্পিতভাবে সাজছে রাজশাহী মহানগরী। একের পর এক উন্নয়নে বদলে যাচ্ছে নগরী।
  সড়ক প্রশস্তকরণের পর এবার লাগানো হচ্ছে অত্যাধুনিক সড়কবাতি। প্রজাপতি সড়কবাতির পর এবার রাজশাহী মহানগরীর কল্পনা সিনেমা হলের মোড় (স্বচ্ছ টাওয়ার এর সামনে) থেকে তালাইমারি পর্যন্ত ফোরলেন সড়কে বসানো হচ্ছে আরো আধুনিক দৃষ্টিনন্দন সড়কবাতি। যা নগরীর সৌন্দর্য্য বৃদ্ধি করছে। সড়কবাতির আলোয় আলোকিত হবে নগরী। স্বাচ্ছন্দ্যে চলাচল করতে পারবেন নাগরিকরা, বাড়বে নিরাপত্তাও।
  উল্লেখ্য, ১২৭ কোটি ৪৯ লাখ রাজশাহী মহানগরীর কল্পনা সিনেমা হল হতে তালাইমারী পর্যন্ত সড়ক উন্নয়ন ও প্রশস্তকরণ প্রকল্পের আতওায় কল্পনা সিনেমা হলের মোড় হতে তালাইমারি পর্যন্ত সড়ক ফোরলেনে উন্নীত করেছে রাজশাহী সিটি কর্পোরেশন। সড়কটি প্রশস্তকরণের পর এবার আধুনিক দৃষ্টিনন্দন পোল ও সড়কবাতি। গতকাল রোববার (১৩ মার্চ) থেকে সড়কটিতে আধুনিক সড়কবাতির দৃষ্টিনন্দন পোল বাসানোর কাজ শুরু হয়েছে।
  সড়কের আইল্যান্ডে বসানো হচ্ছে ১৩০টি আধুনিক সড়কবাতির দৃষ্টিনন্দন পোল। প্রতিটি পোলে থাকবে ১৩টি আধুনিক লাইট। এছাড়া সড়কের দক্ষিণপাশে বাঁধে স্থাপন করা হচ্ছে ১৮০টি গার্ডেন লাইট। অত্যাধুনিক বিদ্যুৎ সাশ্রয়ী বাতিগুলো অটোলজিক কন্ট্রোলারের মাধ্যমে স্বয়ংক্রিয়ভাবে জ্বলবে ও নিভবে।